Jaan Kitzberg

Jaan Kitzberg (ka Jaan August Oskar Kitzberg ja Jaan Kitsberg; 12. august (vkj) / 25. august 1904 Tartu – 12. september 1988 Worcester) oli eesti ajakirjanik. Tema varjunimi Ameerika Hääle ajakirjanikuna oli Jüri Nõges. 

Ta lõpetas 1923. aastal Hugo Treffneri Gümnaasiumi ja 1932. aastal Tartu Ülikooli, kus õppis õigusteaduskonnas. Akadeemiliselt kuulus ta Eesti Üliõpilaste Seltsi.

Töö ajakirjanikuna
Jaan Kitzberg töötas alates 1923. aastast Tartus ajalehe Postimees toimetuses ning oli aastatel 1935–1941 Postimehe peatoimetaja; ühtlasi 1931–1933 kord nädalas ilmunud Nädala Postimehe tegevtoimetaja.

Põgenes 1944. aastal Saksamaale, kust siirdus 1949. aastal USA-sse. 

Ta töötas aastatel 1951–1974 raadiojaamas Ameerika Hääl eestikeelsete saadete toimetajana (algul New Yorgis, 1955. aastast Washingtonis)Tõnis Erilaid. Kuidas alustas eestikeelne Ameerika Hääl Õhtuleht.ee, 03.06.2016., ühtlasi oli ta aastaid ka eestikeelsete saadete osakonna juhataja/peatoimetaja.Täna ajaloos ⟩ Eetrisse läks esimene Ameerika Hääle saade Postimees.ee, 03.06.2024. Ameerika Hääle saadetes sai tema hääl kuulajatele tuntuks Jüri Nõgese varjunime all.Markus Larsson. Hirm sugulaste pärast sundis varjunimesid võtma Eesti Päevaleht, 12.06.2001.Eesti Hääl Washingtonis Ameerika Hääle eesti toimetuses. Stockholms-Tidningen Eestlastele, 12.01.1955.Aja- ja näitekirjanik Ilmar Külveti juubelil. Eesti Päevaleht = Estniska Dagbladet, 29.11.1980.

Teoseid
Humoorikat lühiproosat avaldas ta välismaal samuti Jüri Nõgese pseudonüümi all. Selle nime all on ilmunud ka tema koostatud lühijutukogumikud:
 "Naer on terviseks". Valimik tõestisündinud lugusid ja kõdijutte. Koostanud Jüri Nõges. Toronto, J. Nõges 1983.
 "Naer on terviseks". Valimik tõestisündinud lugusid ja kõdijutte 2. Koostanud Jüri Nõges. Toronto, J. Nõges 1984.
 "Viigilehe naljad : sõpradele mõnusaks lugemiseks". Kogunud ja koostanud Jüri Nõges. Toronto, J. Nõges 1988.

Muid teoseid
 Jüri Nõges "Koeksistentsi sissemurre Torontos : kümme aastat Sirgest Krossini 1964-1974". Väljavõtteid ajakirja "Rahvuslase" lehekülgedelt dets. 1974 - veebr. 1977 numbrites 38-47. Toronto, J. Nõges 1993.

 Isiklikku 
Tema isa oli August Kitzberg. 

Viited

Kategooria:Eesti ajakirjanikud
Kategooria:Eesti tuletõrjujad
Kategooria:Hugo Treffneri Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1904
Kategooria:Surnud 1988